**Līgums Nr. VND/2014/571**

**Skaņas aparatūras iegāde Turnas tautas namam un saietu namam “Lugažu muiža”**

Valkā 2014.gada 16.oktobrī

**Valkas novada dome**, reģistrācijas Nr. 90000068820,priekšsēdētāja Venta Armanda Kraukļa personā, kurš rīkojas uz 2009.gada 30.jūlija saistošo noteikumu Nr.1 “Valkas novada pašvaldības nolikums” pamata, turpmāk – Pircējs, un

**SIA „DJ PRO”,** reģistrācijas Nr. 41503052039, kuru saskaņā ar statūtiem pārstāv valdes priekšsēdētājs Andris Gauks, turpmāk - Pārdevējs, abi kopā saukti - Puses, atsevišķi - Puse,

pamatojoties uz Valkas novada domes Iepirkuma likuma 82.panta kārtībā rīkoto iepirkumu „**Skaņas aparatūras iegāde Valkas novada Ērģemes pagasta Turnas tautas namam un Valkas pagasta saietu namam “Lugažu muiža” (iepirkuma** identifikācijas Nr. VND/2014/35M/LEADER) Savienības LEADER programmas atklāta projektu iesniegumu konkursa VI kārtas Lauku attīstības programmas 2007.– 2013.gadam 413.pasākuma „Lauku ekonomikas dažādošana un dzīves kvalitātes veicināšana vietējo attīstības stratēģiju īstenošanas teritorijā" aktivitātes „Iekārtu, tehnikas, aprīkojuma, informācijas tehnoloģiju un programmu nodrošinājuma iegāde un uzstādīšana un infrastruktūras izveide sabiedrisko aktivitāšu (tajā skaitā apmācību un interešu klubu, kultūras, vides aizsardzības, sporta un cita brīvā laika pavadīšanas aktivitāšu) dažādošanai vietējiem iedzīvotājiem” 1. rīcības „Brīvā laika pavadīšanai paredzētās infrastruktūras ierīkošana un pilnveidošana vietējiem iedzīvotājiem” ietvaros **(**turpmāk – Iepirkums) rezultātiem un Pārdevēja iesniegto piedāvājumu Iepirkuma 1. un 2.daļai, turpmāk – Piedāvājums, noslēdz līgumu, ar saistošu spēku Pušu tiesību un saistību pārņēmējiem, par sekojošo (turpmāk tekstā – Līgums):

1. **L**ī**guma priekšmets**

**1.1. Pārdevējs** pārdod, piegādā un nodod īpašumā un uzstāda Pircējam, bet Pircējspieņem un apmaksā skaņas aparatūru:

- Turnas tautas namam, „Valžkalni”, Turna, Ērģemes pagasts, Valkas novads, LV – 4711,

- Saietu namam „Lugažu muiža”, Valkas pagasts, Valkas novads, LV – 4701,

(turpmāk – Iekārtas) saskaņā ar šī Līguma noteikumiem, tādā specifikācijā, daudzumā un par tādām cenām kā noteikts Pārdevēja iesniegtajā Piedāvājumā (1.pielikums „Tehniskais piedāvājums”).

1.2. Iekārtas pāriet Pircēja valdījumā brīdī, kad Puses ir parakstījušas Iekārtu pieņemšanas-nodošanas aktu (aktiem), bet Pircēja īpašumā ar dienu, kad Pircējs pilnībā ir samaksājis Pārdevējam Līguma 2.1.punktā noteikto Līguma summu.

1. **Līguma summa un samaksas kārtība**
   1. Līguma summa par Līguma 1.1.punktā noteikto Iekārtu pārdošanu, piegādi un montāžu saskaņā ar Pārdevēja iesniegto finanšu piedāvājumu (2.pielikums „Finanšu piedāvājums”) tiek noteikta **EUR 6494,00** (3798.00 + 2696.00 = 6494,00) ar PVN EUR 1363.16 (797.58 + 566.16 = 1363.16), kopā – EUR 7857,74 (4595.58 + 3262.16 = 7857.74).
   2. Līgumā noteiktos maksājumus Pircējs samaksā Pārdevējam **15** (piecpadsmit) kalendāra dienu laikā pēc Līguma 3.1.punktā noteiktā Iekārtu pieņemšanas–nodošanas akta abpusējas parakstīšanas brīža. Samaksa tiek veikta saskaņā ar Pārdevēja iesniegto rēķinu (rēķiniem).
   3. Līgumā noteiktie Pircēja maksājumi tiek uzskatīti par veiktiem brīdī, kad Pircējs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
   4. Parakstot Līgumu, Pārdevējs apliecina un garantē, ka pilnībā ir iepazinies ar noteikumiem un prasībām, kas attiecināmi uz Līgumā noteikto Iekārtu un iekļāvis Līguma summā visas izmaksas, kas saistītas ar šo prasību ievērošanu un Līguma izpildi.
2. **Iekārtu pieņemšana-nodošana**
   1. Iekārtas uzskatāmas par nodotām Pircējam, ja ir abpusēji parakstīts Iekārtu pieņemšanas–nodošanas akts.
   2. Gadījumā, ja Iekārtu pieņemšanas–nodošanas laikā Pircējs konstatē, ka Iekārtas kopumā vai kāda to daļa neatbilst Līguma nosacījumiem vai Iekārtas ir bojātas, tad par to sagatavojams attiecīgs defektu akts, kuru paraksta abas Puses. Pārdevējam defektu aktā norādītajā termiņā (kurš nedrīkst būt ilgāks par 10 kalendārām dienām) ar saviem spēkiem un uz sava rēķina jānovērš visi konstatētie Iekārtu trūkumi vai bojājumi, bet, ja tos nav iespējams novērst, tad Pārdevējam ir pienākums uz sava rēķina apmainīt Iekārtas pret visiem nosacījumiem un prasībām atbilstošām Iekārtām. Šajā gadījumā Pārdevējs maksā Pircējam līgumā noteikto līgumsodu par Iekārtu nepiegādāšanu līgumā noteiktajā Iekārtu piegādes termiņā. Ja Pārdevējs izvairās no Iekārtu trūkumu novēršanas vai Iekārtu maiņas, tad Pircējam ir tiesības pašam tos novērst, bet Pārdevējs sedz visus ar to saistītos izdevumus, kas tiek atrēķināti no Pārdevējam maksājamās Līguma summas, kas noteikta Līguma 2.1.punktā.
   3. Iekārtu novērtēšanai Puses var pieaicināt neatkarīgu ekspertu.
3. **Pušu pienākumi un tiesības**
   1. Pārdevējs apņemas:
      1. Piegādāt un uzstādīt IekārtasTurnas tautas namam, „Valžkalni” un Saietu namam „Lugažu muiža” viena mēneša laikā no Līguma noslēgšanas dienas;
      2. nodrošināt Iekārtu garantijas saistību izpildi Iekārtu garantijas laikā.
   2. Pircējs apņemas:
      1. Pieņemt Pārdevēja piegādātās Iekārtas atbilstoši Līguma nosacījumiem;
      2. veikt Līguma 2.1. punktā noteikto maksu pilnā apmērā Līguma 2.2.punktā noteiktajā termiņā un kārtībā.
4. **Garantijas**
   1. Pārdevējs garantē, ka pārdotās Iekārtas atbilst ražotājfirmas noteiktajiem tehniskajiem standartiem, normatīvajos aktos noteiktajām tehniskajām prasībām un Līguma nosacījumiem.
   2. Iekārtām un tās sastāvdaļām garantijas termiņi tiek noteikti atbilstoši ražotāja noteiktajam garantijas laikam.

5.3. Garantijas laikā Pārdevējs garantē:

5.3.1. Iekārtas bezmaksas remontu un defektīvo komplektējošo detaļu nomaiņu, ja defekts radies Iekārtas ražotāja vainas dēļ;

5.3.2. bojātās Iekārtas pilnu nomaiņu, ja Pārdevējs konstatē, ka nav iespējams novērst defektu, veicot remontu vai pēc remonta veikšanas Iekārta nespēs kvalitatīvi darboties atbilstoši tās tehniskajā specifikācijā minētajiem parametriem.

* 1. Pircējam ir tiesības Līguma 5.2.punktā noteiktajos Iekārtu garantijas termiņos pieteikt Pārdevējam pretenzijas par Iekārtu kvalitāti un apslēptiem defektiem, kurus nebija iespējams konstatēt, pieņemot iekārtas, kurus Pārdevējs novērš uz sava rēķina 7 (septiņu) dienu laikā no Pircēja rakstiskas pretenzijas saņemšanas dienas. Gadījumā, ja konstatētos Iekārtu vai atsevišķas Iekārtas defektus nav iespējams novērst, tad Pārdevējs uz sava rēķina veic Iekārtas vai bojātās detaļas nomaiņu pret visiem Līguma nosacījumiem atbilstošu jaunu Iekārtu vai detaļu 10 (desmit) kalendāro dienu laikā, skaitot no dienas, kad beidzies šajā Līguma punktā noteiktais defektu novēršanas termiņš. Ja tiek veikts šajā Līguma punktā noteiktais Iekārtu defektu novēršanas un vai maiņas process, tad Pārdevējam ir pienākums uz sava rēķina nodrošināt Pircēju ar līdzvērtīgu iekārtu uz termiņu, kas vienāds ar Iekārtu defektu novēršanas vai to maiņas laiku, kas noteikts šajā Līguma punktā.
  2. Pārdevējs neatbild par Iekārtu darbības traucējumiem, ja Pārdevējs konstatējis Iekārtas mehāniskas bojāšanas pazīmes vai Iekārtas ekspluatācijas instrukcijas pārkāpumus.

1. **Pušu mantiskā atbildība**
   1. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu saskaņā ar Latvijas Republikas normatīvajiem aktiem un šo Līgumu.
   2. Līgumā noteiktā samaksas termiņa nokavējuma gadījumā Pircējs maksā Pārdevējam līgumsodu 0,1% apmērā no Līguma 2.1.punktā noteiktās Līguma summas par katru nokavēto dienu, taču kopumā ne vairāk kā 10% no Līguma 2.1.punktā noteiktās Līguma summas.
   3. Līgumā noteiktā Iekārtu piegādes termiņa nokavējuma gadījumā Pārdevējs maksā Pircējam līgumsodu 0,1% apmērā no Līguma 2.1.punktā noteiktās Līguma summas par katru nokavēto dienu, taču kopumā ne vairāk kā 10% no Līguma 2.1.punktā noteiktās Līguma summas.
   4. Gadījumā, ja Pārdevējs kavē Līguma 5.4.punktā noteikto Iekārtu defektu novēršanas vai iekārtu vai to detaļu maiņas termiņu, tad tas maksā Pircējam līgumsodu EUR 30.00 par katru kavējuma dienu. Uz šī Līguma punkta pamata aprēķinātie līgumsodi Pārdevējam ir jānomaksā 3 (trīs) dienu laikā, skaitot no dienas, kad Pārdevējs ir saņēmis no Pircēja rēķinu par šajā līguma punktā noteikto līgumsodu.
   5. Gadījumā, ja Pārdevējs atsakās veikt tam Līguma 5.3.punktā noteiktās Iekārtu defektu novēršanas un vai Iekārtu vai to detaļu maiņas saistības, tad tas maksā Pircējam līgumsodu EUR 70,00 par katru saistības neizpildes gadījumu. Uz šī Līguma punkta pamata aprēķinātie līgumsodi Pārdevējam ir jānomaksā 3 (trīs) dienu laikā, skaitot no dienas, kad Pārdevējs ir saņēmis no Pircēja rēķinu par šajā līguma punktā noteikto līgumsodu.
2. **Strīdu izšķiršanas kārtība**
3. Strīdus un domstarpības, kas starp Pusēm var rasties Līguma izpildes gaitā, Puses risina pārrunu ceļā. Ja tas neizdodas, strīds nododams izskatīšanai tiesā Latvijas Republikas normatīvajos aktos noteiktajā kārtībā.
4. **Līguma laušana**
   1. Pārdevējam ir tiesības vienpusēji lauzt Līgumu gadījumos, ja:
      1. Pircējs neveic maksājumus un līgumsods sasniedz 10% no Līguma summas, kas noteikta Līguma 2.1.punktā.
   2. Pircējam ir tiesības vienpusēji lauzt Līgumu gadījumos, ja:
      1. Pārdevējs kavē Iekārtu piegādi vairāk kā 10 (desmit) dienas no Līgumā noteiktā Iekārtu piegādes termiņa;
      2. Pārdevējs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana, likvidācijas uzsākšana u.c.).
   3. Gadījumā, ja Līgums tiek lauzts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojam Līguma laušanā, ir jāatlīdzina otrai Pusei zaudējumi, kas tai rodas saistībā ar Līguma laušanu. Gadījumā, ja līgums tiek lauzts Pārdevēja vainas dēļ, tad Pārdevējs maksā Pircējam papildus zaudējumiem arī līgumsodu 10% apmērā no Līguma 2.1.punktā noteiktās Līguma summas, kurš nomaksājams 3 (trīs) dienu laikā, skaitot no dienas, kad Pārdevējs saņēmis no Pircēja rēķinu par šajā līguma punktā noteikto līgumsodu.
   4. Rakstiski vienojoties, Puses ir tiesīgas izbeigt Līgumu kāda cita iemesla dēļ.
5. **Citi noteikumi**
   1. Līgums stājas spēkā brīdī, kad to ir parakstījušas abas Puses, un ir spēkā līdz Līgumā noteikto saistību pilnīgai izpildei.
   2. Jebkuri papildinājumi un izmaiņas Līgumā ir jānoformē ar rakstveida vienošanos, un tie ir saistoši tikai tad, ja tos parakstījušas abas Puses. Jebkura vienošanās pēc tam, kad to parakstījušas abas Puses, kļūst par līguma neatņemamu sastāvdaļu.
   3. Pircēja pārstāves Līguma izpildes laikā: Turnas tautas nama vadītāja Līga Krama, t. 26419724 un Saieta nama “Lugažu muiža” vadītāja Zane Mīļā, tālrunis: 64781373.
   4. Puses (pilnvarotie pārstāvji) ir atbildīgas par līguma izpildes uzraudzīšanu, tai skaitā, par Iekārtas pieņemšanas un nodošanas organizēšanu, Iekārtas pieņemšanas–nodošanas akta noformēšanu, iesniegšanu un parakstīšanu atbilstoši šā līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu, garantijas saistību izpildes uzraudzību.
   5. Līgums sagatavots un parakstīts trijos autentiskos eksemplāros, divi – Pircējam, viens - Pārdevējam. Visiem līguma eksemplāriem ir vienāds juridiskais spēks.
   6. Līguma pielikumi: 1.pielikums „Tehniskais piedāvājums”, 2.pielikums „Finanšu piedāvājums”.
6. **Pušu rekvizīti un paraksti**

|  |  |
| --- | --- |
| **Pircējs** | **Pārdevējs** |
| **Valkas novada dome**  Reģ. Nr. 90009114839  PVN Reģ. Nr.LV90009114839  Adrese: Semināra iela 9, Valka,  Valkas novads, LV-4701  Tālrunis: 4722203, fax 4707617  Valsts kase  TRELLV22  konts: LV16TREL9807439940200 | **SIA „DJ PRO”,**  reģ. Nr. 415030052039  Jātnieku iela 81-23, Daugavpils,  LV-5410  t: 22107777, e-pasts: info@muzpro.lv  Banka : AS SWEDBANK  Kods HABALV22  Konta Nr. LV42HABA0551029412474 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vents Armands Krauklis Andris Gauks